**TÁJÉKOZTATÓ**

**a 2016. február 24-i képviselőtestületi ülésen elhangzott**

**interpellációkra tett intézkedésekről**

**Czvitkovics Gyula képviselő-testületi tag**

* az északi városrész kavicsos útjának rendbetételét kéri.

*Városgondnokság az utak rendbetételét 2016. április 30-ig elvégzi.*

**Auer Miklós képviselő-testületi tag**

* lakossági kérést közvetítve elmondja, hogy a hétvégén az autóbusz nem áll meg, kérdezi, hogy a térhez illő buszmegálló kialakítására van-e lehetőség

*Az autóbusz közlekedést ellátó ÉNYKK képviselőivel történt egyeztetést követően átdolgozásra került a főtéri buszöblöket is érintő beközlekedést lehetővé tevő menetrend. Az új menetrend 2016. március 01-től érvényes, erről önkormányzat és a szolgáltató is tájékoztatta az utazóközönséget.*

*A Szabadság téren a megálló elhelyezhetőségének kérdése előkészítés alatt van. Meg kell vizsgálni, hogy a rendezvények során szükséges színpad, és a járulékos létesítményei mellett a megállót a nyugati oldalon hol lehet biztonsággal elhelyezni. A letelepítés szilárd burkolatot követel, a váró oszlopait le kell pontalapozni, vizsgálni kell az esetleges közmű kiváltás szükségességét is (közműegyeztetések). Egyeztetünk a műemléki környezet miatt az örökségvédelmi hatósággal. A költségeket összeállítva, a fedezetet biztosítani kell az önkormányzat költségvetésében. A sokszálú egyeztetési folyamat miatt várhatóan a májusi ülésre tudjuk előkészíteni a javaslatot.*

* a fák visszametszését 2-3 évente meg kellene ismételni, a sárga kerítések most előkerültek, kéri azok rendbetételét

*Városgondnokság a fametszéssel együtt a megsérült kerítések javítást is megkezdte és folyamatosan végzi.*

* a katasztrófavédelem vezetője sok mindent ígért, de el akarják vinni a magasban mentő tűzoltó autónkat, amihez az önkormányzat pénzt is adott.

*A Katasztrófavédelem helyi kirendeltségének vezetője nem rendelkezik ez ügyben információkkal.*

**Bán Miklós képviselő-testületi tag**

* a Németh Mária utca belső játszóterének átalakítása vált szükségessé, hiszen az alsó szinten a focilabdák beesnek az ablakokon. Kéri háló kifeszítését.

*Városgondnokság felméri a szükséges háló igényt és felszerelésének lehetőségét, majd a költségek ismeretében és annak biztosítása után a felszerelést elvégzi. Várható határidő: 2016 április 30.*

**Szabó Ferenc alpolgármester** elmondja, hogy

* többen megállítják őt, hogy miért kellett a fákat ilyen mértékben visszametszeni. Ennek az volt az előzménye, hogy a Somogyi Béla Általános Iskolában már Sipőcz Norbert kertész elvégezte ezt a műveletet és a fák lombja visszanőtt és a lombkorona szebb lett. Kéri, hogy a Körmendi Híradóban jelenjen meg egy tájékoztató cikk a lakosság megnyugtatására.

*A fametszéssel kapcsolatban a Testületi ülés utáni hétfőn a Városi Televízió Híradója beszámolt, valamint a március12-én megjelent Körmendi Híradó tudósított és tájékoztatást adott.*

**Tompa László képviselő-testületi tag** elmondja, hogy

* a Zrínyi Miklós utcában van egy csapadékvíz-elvezető, amelyből nem tud elfolyni a víz, kéri annak tisztítását.

*Városgondnokság a csapadékelvezetést megvizsgálta, csak karbantartással nem megoldható a probléma. A Bástya utca felújításával együtt szükséges a csapadékrendszer helyreállítása.*

Körmend, 2016. március 18.

Forró Szilvia irodavezető s.k. Sövegjártó Zoltán intézményvezető s.k.